Notting Hill
<s>Noting Hil je oblast u zapadnom delu Londona, u opštini Kensington i Čelzi.</s><s>Poznat je po karnevalu koji se održava na ulicama kao i otvorenoj pijaci u ulici Portabelo Roud.</s><s>U svetu je poznat i po istoimenom filmu koji je na srpski preveden kao Ja u ljubav verujem.</s>

<s>Položaj i karakteristike 
Noting Hil se nalazi zapadno od centra Londona, nešto severnije od Kensingtonskog parka u kome se nalazi Kraljevska palata.</s><s>Noting Hil, kao što i samo ime kaže, se nalazi na brdu koje se sada zbog gustine izgrađenih objekata ne može jasno videti.</s><s>Stoga nisu ni precizno određene granice ove regije.</s><s>Iako cela regija nije prevelika u njoj se odvajaju posebne oblasti koje su podeljene glavnim ulicama: Ledbrok Grou, Niting Hil Gejt, Portabelo Roud, Vestborn Grou i Severni Kensington.</s>

<s>Portabelo Roud 
Najprepoznatljiviji deo ovog naselja je kraj oko ulice Portabelo roud.</s><s>Tu se nalaze karakteristične kuće od samo par spratova čiji su bočni zidovi međusobno povezani.</s><s>Sve kuće su skladno vezane sa identičnim brojem spratova.</s><s>Ove kuće u samoj ulici Portabelo su obojene različitim bojama i čine veoma interesantno mesto za posetu turista.</s><s>Najznačajnije dešavanje u ovom kraju je otvorene pijaca u ulici Portabelo.</s><s>Uglavnom se podaju suveniri kao i polovna roba i dragocenosti.</s><s>Omiljena je destinacija za skupljače antikviteta i starih i retki knjiga.</s><s>Ova ulica je omiljena zbog scena iz poznatog filma koji je sniman u ovoj ulici, a posebno plava vrata od kuće u kojoj živi glavni lik u ovom filmu koga je glumeo Hju Grant.</s>

<s>Noting Hil Gejt 
Noting Hil Gejt, što u prevodu znači Kapija Noting Hila je dobila naziv po kapiji koja se nalazila na tom mestu.</s><s>Ona je služila za naplatu putarine koja je služila za održavanje veoma značajnog puta koji je povezivao centar Londona sa periferijom.</s><s>Kapija je uklonjena u 19. veku.</s><s>Danas se ovde nalazi stanice Londonskog metroa istoimenog naziva.</s>

<s>Vestborn Grou 
Vestborn Grou je ulica koja se proteže Noting Hilom od istoka ka zapadu.</s><s>Ulica je označena kao modno stecište sa brojnim lokalima u kojima se prodaje unikatna odeća.</s><s>Takođe jedan od najznačajnijih događaja ne samo u ovom kraju već i u čitavom Londonu je ovdašnji karneval koji se održava u ovoj ulici.</s><s>Karneval se održava svake godine u avgustu i traje dva dana.</s><s>Neprestano se održava od 1965. godine.</s>

<s>Severni Kensington 
Iako je zapravo susedna regija smatra se delom i u Noting Hilu.</s><s>U ovom kraju živi veliki broj došljaka i sastav stanovništva je veoma izmešan pa se smatra jednim od najkosmopolitantskijim krajem sveta.</s><s>Pored Jevreja, Španaca, Jamajčana i drugih, ovde i u susednim krajevima kao što je Šepards Buš je stecište velike zajednice ljudi sa Balkanskog prostora.</s>

<s>Zanimljivosti</s>

<s>Srbi posećuju ovaj kraj zato što se u blizini nalazi Crkva Svetog Save i dom Episkopa Nikolaja.</s><s>Takođe u neposrednoj blizini se nalazi i hotel Ravna Gora, koji karakterišu brojni znakovi četničkog pokreta kao i srpska, četnička i britanska zastava na ulazu u hotel.</s>

<s>Reference</s>

<s>Spoljašnje veze</s>

<s>Vodič
 Karneval u Noting Hilu</s>

<s>London</s>

